

**«Мемлекеттік орман қоры учаскелерінде ормандарды күзету, қорғау, молайту әрі орман өсіру жөніндегі нормалар мен нормативтерді бекіту туралы» Қазақстан Республикасы Үкіметінің 2004 жылғы 19 қаңтардағы № 53 қаулысына өзгерістер мен толықтырулар енгізу туралы**

***Күшін жойған***

Қазақстан Республикасы Үкіметінің 2011 жылғы 24 тамыздағы № 949 Қаулысы. Күші жойылды - Қазақстан Республикасы Үкіметінің 2015 жылғы 29 желтоқсандағы № 1108 қаулысымен

      Ескерту. Күші жойылды - ҚР Үкіметінің 29.12.2015 № 1108 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      Қазақстан Республикасының Үкіметі **ҚАУЛЫ ЕТЕДІ:**  
      1. «Мемлекеттік орман қоры учаскелерінде ормандарды күзету, қорғау, молайту әрі орман өсіру жөніндегі нормалар мен нормативтерді бекіту туралы» Қазақстан Республикасы Үкіметінің 2004 жылғы 19 қаңтардағы № 53 қаулысына (Қазақстан Республикасының ПҮАЖ-ы, 2004 ж., № 2, 27-құжат) мынадай өзгерістер мен толықтырулар енгізілсін:  
      көрсетілген қаулымен бекітілген мемлекеттік орман қоры учаскелерінде ормандарды күзету, қорғау, молайту әрі орман өсіру жөніндегі нормалар мен нормативтерде:  
      «Мемлекеттік орман қоры учаскелерінде ормандарды күзету және қорғау жөніндегі іс-шараларды орындауға арналған техника мен жабдықтарға тиесілік нормалары» деген 1-бөлімде:  
      реттік нөмірі 10-жолдың 2-бағаны мынадай редакцияда жазылсын:  
      «Ранецті бүріккіш, ауа үрлейтін бүріккіш»;  
      мынадай мазмұндағы 1-1 және 1-2-бөлімдермен толықтырылсын:  
      «1-1. Мемлекеттік орман қоры учаскелерінде ормандарды күзету және қорғау жөніндегі іс-шараларды орындауға арналған, қамтамасыз етілетін объектілердің және техниканың, байланыс құралдары мен спутниктік навигация аспаптарының тиесілік нормалары

|  |  |  |  |  |  |
| --- | --- | --- | --- | --- | --- |
| Р/с  № | Байланыс құралдарымен және спутниктік навигация аспаптарымен қамтамасыз етілетін объектілер мен техниканың атауы | Байланыс құралдарының атауы | | | Спутниктік навигация аспаптары |
| Тұрақты | Ұтқыр | Ұстап жүретін |
| 1 | Мемлекеттік орман иеленушінің кеңсесі | 1 | - | - | - |
| 2 | Өрт сөндіру-химия станциясы | 1 | - | - | - |
| 3 | Өрт сөндіру машинасы | - | 1 | - | 1 |
| 4 | Патрульдік машина | - | 1 | - | 1 |

      1-2. Мемлекеттік орман қоры учаскелерінде ормандарды күзету және қорғау жөніндегі іс-шараларды орындайтын қызметкерлері үшін байланыс құралдары мен спутниктік навигация аспаптарының тиесілік нормалары

|  |  |  |  |  |  |
| --- | --- | --- | --- | --- | --- |
| Р/с № | Байланыс құралдарымен және спутниктік навигация аспаптарымен қамтамасыз етілетін қызметкерлердің атауы | Байланыс құралдарының атауы | | | Спутниктік навигация аспаптары |
| Тұрақты | Ұтқыр | Ұстап жүретін |
| 1 | Орманшы | - | - | 1 | 1 |
| 2 | Орманшы көмекшісі | - | - | 1 | - |
| 3 | Орман шебері | - | - | 1 | 1 |
| 4 | Орман күзетшісі (ерекше қорғалатын табиғи аумақтық мемлекеттік инспекторы) | - | - | 1 |  |
| 5 | Өрт сөндіру-химия станциясының бастығы | - | - | 1 | 1 |
| 6 | Орман өрт сөндірушісі | - | - | 1 | - |
| 7 | Радиооператор | - | - | 1 | - |

                                                            »;  
      мынадай мазмұндағы 3-1-бөліммен толықтырылсын:  
      «3-1. Орман шаруашылығы мемлекеттік мекемелері мен ерекше қорғалатын табиғи аумақтардың өрт сөндіру-химия станциялары (ӨХС) қызметкерлері санының нормативтері

|  |  |  |  |
| --- | --- | --- | --- |
| Р/с № | Лауазымдар атауы | Қызметкерлер саны | |
| 1-үлгідегі ӨХС | 2-үлгідегі ӨХС |
| 1 | Өрт сөндіру-химия станциясының бастығы | 1 | 1 |
| 2 | Өрт сендіру машинасының жүргізушісі | 1 | 2 |
| 3 | Тракторшы-машинист | 1 | 2 |
| 4 | Радиооператор | 1 | 1 |
| 5 | Өрт сөндіру машиналарын, жабдықтары мен аппаратурасын жөндеу жөніндегі слесарь | 1 | 1 |
| 6 | Орман өрт сөндірушісі | 4 | 8 |

                                                               »;  
      «Орман қорын қорғау жөніндегі авиациялық жұмыстардың нормативтері» деген 5-бөлімде:  
      мынадай мазмұндағы реттік нөмірлері 5 және 6-жолдармен толықтырылсын:  
«

|  |  |  |  |  |
| --- | --- | --- | --- | --- |
| 5 | Қазақтың шағын адырының қатты кеуіп қалған және кеуіп қалған қарағайлы ормандары, байырғы және уақытша қайыңды ормандары мен көктеректі ормандары, жайылмалық ормандары (Қарағанды облысы) | 90,3 | 1  2  3  4  5 | -  0,245  0,749  1,544  2,756 |
| 6 | Сексеуілді және тоғайлы ормандар (Жамбыл облысы) | 3283,7 | 1  2  3  4  5 | -  0,012  0,024  0,117  0,462 |

                                                               »;

      мына:  
«

|  |  |  |  |  |
| --- | --- | --- | --- | --- |
|  | Авиациялық күзетуге жататын орман қорының бүкіл көлемі | 5495 |  |  |

                                                               »  
      деген жол мынадай редакцияда жазылсын:  
«

|  |  |  |  |  |
| --- | --- | --- | --- | --- |
|  | Авиациялық күзетуге жататын орман қорының бүкіл көлемі | 8869 |  |  |

                                                                 ».

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                 К.Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК